|  |  |  |
| --- | --- | --- |
| Stema%20(100px) |  | Prova14 |
| REPUBLIKA E KOSOVËS  REPUBLIKA KOSOVA  REPUBLIC OF KOSOVO | KOMUNA E GJILANIT  OPŠTINA GNJILANE  MUNICIPALITY OF GJILAN  GILAN BELEDIYESI |

Në mbështetje të dispozitave të nenit 12, paragrafi, 12.2, pika **c)** të Ligjit nr. 03/L–040, për Vetëqeverisje Lokale (“Gazeta zyrtare e Republikës së Kosovës”, nr. 28/15, qershor 2008) të nenit 38 parafi 1.3 të Statutit të Komunës së Gjilanit 01. nr. 016-126211 dt. 06.11.2014 me ndryshimet dhe plotësimet në statut 01. nr. 016-28448 të datës 22.03.2018, Kuvendi i Komunës së Gjilanit, në mbledhjen e mbajtur më 26.07.2018, miratoi këtë:

**DRAFT RREGULLORE- MBI THEMELIMIN DHE STRUKTURIMIN E ASAMBLESË KOMUNALE TË FËMIJËVE**

**DISPOZITAT THEMELORE**

**Neni 1**

**Qëllimi i Rregullorës**

Përmes kësaj Rregulloreje parashihet që nga të gjitha Shkollat e Mesme të Ulëta, më tutje SHMU, të delegohen përfaqësuesit e zgjedhur për Asamblenë Komunale të Fëmijëve;

* 1. Plani vjetor i Punës hartohet nga Asambleja Komunale e Fëmijëve, më tutje Asambleja.

**Neni 2**

**Qëllimet e Asamblesë**

2.1. Pjesëmarrja aktive në zhvillimin dhe realizimin e veprimeve në fushën e arsimit, shkencës, kulturës, sportit, punës humanitare dhe aktiviteteve të tjera me interes për fëmijët dhe komunitetin;

* 1. Zhvillimi i bashkëpunimit me Këshillat Drejtues të Shkollave, Këshillat e Prindërve, Këshillat e nxënësve dhe komunitetin lokal;
  2. Krijimi dhe zhvillimi i bashkëpunimit me mekanizmat dhe organizatat tjera;
  3. Ngritja e vetëdijes për të drejtat e fëmijës, përgjegjësitë dhe gjithë përfshirja e interesave të fëmijëve/nxënësve;
  4. Avokimi mbi çështjë të ngritura nga vetë fëmijët;
  5. Organizimi dhe pjesëmarrja në aktivitete të identifikuar nga vetë fëmijët, dhe ato që kanë të bëjnë me të drejtat e fëmijëve;
  6. Inkurajimi i tolerancës, solidaritetit dhe demokratizimi;
  7. Promovimi i vlerave shoqërore.

**Neni 3**

**Kompetencat**

Obligimet dhe detyrat e Asamblesë:

* 1. Dhënien e kërkesave, mendimeve dhe sugjerimeve për institucionet relevante Komunale. Për Këshillat e Shkollës, Këshillat e Prindërve, dhe Drejtoritë, lidhur me zbatimin e rregulloreve të sjelljes në shkollë, planin e zhvillimit të shkollës, aktivitetet e lira, pjesëmarrjen në sporte dhe konkurse të tjera dhe organizimin e të gjitha manifestimeve të nxënësve në shkollë dhe jashtë saj në interes të fëmijëve;
  2. Të siguroj bashkëpunimin e nxënësve dhe mësuesve, edukatorëve dhe bashkëpunëtorëve professional;
  3. Informimin e nxënësve rreth çështjeve me rëndësi të veçantë për arsimimin e tyre përmës komunikimit të rregullt me këshillat e shkollave;

**Neni 4**

**Organizimi i Asamblesë**

Organizimi i Asamblesë në Komunën e Gjilanit do të ndodhë në mënyrën e cekur më poshtë.

* 1. Njësia për të drejta të njeriut (NJDNJ) e ndihmon, monitoron dhe raporton për punën e Asamblesë;
  2. Organet e Asamblesë janë: Kryetar-ja/i, Kryesia e përbërë nga 5 anëtarë, dhe Komisione të organizuara dhe përzgjedhura nga vetë asambleistët;

Zyrtari për të drejta të fëmijëve nga NJDNJ në nivel komunal organizon zgjedhjet për Asamble në koordinim me DKA;

Përfaqësimi i nxënësve në Asamble bëhet nga një përfaqësues në çdo shkollë proporcionalisht me numrin e nxënësve në secilën shkollë;

Përfaqësuesit e deleguar në Asamble zgjidhen në SHMU përmes procesit zgjedhor në fillim të vitit shkollor dhe përfshin nxënësit e klasave gjashtë-tetë (6-8);

Numri i fëmijëve ne Asamble duhet të jetë i njëjtë me numrin e anëtarëve të Kuvendit të Komunës së Gjilanit.

**Neni 5**

**Vendimet e Asamblesë**

Asambleja merr vendime për arritjen e qëllimeve të përcaktuara dhe miraton:

* 1. Planin vjetor të punës së Asamblesë;
  2. Zgjedh dhe shkarkon kryetarin e Asamblesë;
  3. Shqyrton dhe miraton së paku një raport vjetor të punës së Kryesisë dhe komisioneve;
  4. Shqyrton dhe miraton propozimet e anëtarëve të Asamblesë dhe komisioneve.

**Neni 6**

**Mënyra e përzgjedhjes së anëtarëve për Asambletë**

* 1. Në takim të përbashkët Këshilli i nxënësve fton Kryesitë e klasave nga 6-8;
  2. Nga të gjithë nxënësit e ftuar në takim përzgjidhen përfaqësuesit për asamblenë në mënyrë të msheftë, sipas Nenit 4, par.4.4, të kësaj Rregulloreje;
  3. Secili nxënës prezent në takim ka të drejtë të propozojë dhe të jetë i propozuar;
  4. Secili nxënës ka të drejtë të deklarohet se a pajtohet të jetë kandidatë përfaqësues i shkollës për Asamble;
  5. Nxënësit e kandiduar për përfaqësues të Asamblesë, paraqiten me një fjalë rasti;
  6. Përzgjedhja e kandidatëve bëhet përmes procesit të votimit, të hapur ose të mbyllur;
  7. Përzgjedhja e Asambleistëve bëhet në javën e tretë të Tetorit, në çdo dy vite;
  8. Duke respektuar kuotën gjinore dhe gjithë përfshirjen, përzgjidhen kandidatët të cilët kanë numrin më të madh të votave (varësisht nga numri i asamblistëve që do të përzgjidhen);
  9. Nëse ka numër të barabartë të votave, atëherë shkohet në raundin tjetër, Komisioni zgjedhor është gjithëpërfshirës.

**Neni 7**

**Mbledhjet e Asamblesë**

* 1. Katër mbledhje të Asamblesë janë obligative gjatë një viti kalendarik, ndërsa nëse është e nevojshme edhe më shpesh, me propozim të Kryetarit, Kryesisë, si dhe me iniciativën e një të tretës të anëtarëve të Asamblesë;
  2. Asambleja vendos me shumicën e votave të anëtarëve prezent;
  3. Anëtarët informohen përmes postës elektronike dhe formave tjera për pikat e rendit të ditës, kushtet e seancës si dhe informata shtesë;
  4. Kuorumi për mbajtjen e mbledhjeve është gjysma, plus një (shumica e thjeshtë).

**Neni 8**

**Përgjegjësitë anëtarëve të Asamblesë**

* 1. Anëtarët e Asamblesë kanë mandat dy vjeçar, dhe mund të rizgjidhen në të njëjtin funksion
  2. Mandati i anëtarëve të Asamblesë përfundon me dorëheqje, pas përfundimit të mandatit ose mungesës pa arsye në tri seanca radhazi
  3. Asambleja raporton me shkrim tek NJDNJ
  4. Secili anëtar i Asamblesë njofton Këshillin e Nxënësve në shkollën e vet për punën e Asamblesë

**Neni 9**

**Të drejtat e anëtarëve të Asamblesë**

Një anëtar i Asamblesë ka të drejtë:

* 1. Të marr pjesë në arritjen e objektivave të Asamblesë;
  2. Të marr pjesë në punën e Asamblesë në kushte të barabarta me anëtarët e tjerë;
  3. Të propozon projektet, veprimet, dhe dokumentet e tjera të Asamblesë për vendimmarrje;
  4. Të marr pjesë në realizimin e të gjitha aktiviteteve të asamblesë;
  5. Të informohet në kohën e duhur për punën dhe aktivitetet e Asamblesë;
  6. Të shprehet lirshëm;
  7. Të kërkojë dhe të marrë informata nga Kryesia për çështje të rëndësishme në lidhje me ushtrimin e funksionit të asamblistit të ri;
  8. Të ketë vetëm një propozim për një çështje të caktuar;
  9. Të shfrytëzojnë ambientet e Asamblesë që u janë dhënë në dispozicion për punë dhe takime, në bashkëpunim me Komunën/Kuvendin Komunal.

**Neni 10**

**Detyrat e anëtarëve të Asamblesë**

Anëtarët e Asamblesë janë të detyruar të:

* 1. Kontribuojë në mënyrë aktive në arritjen e objektivave;
  2. Marr pjesë në përputhje me interesat e zgjedhësve në aktivitetet e Asamblesë;
  3. Ta respektojnë njëri-tjetrin;
  4. Kryen detyra të tjera që i janë besuar atij/asaj nga Asambleja;
  5. Ti përgjigjet ftesës së Kryetarit/es së Asamblesë lidhur me punë e Asamblesë;
  6. Të nënshkruhen në fillim dhe mbarim të seancës për praninë e tyre;
  7. Me shumicë votash ta aprovojnë, ndryshojnë apo plotësojnë rendin e ditës të propozuar nga Kryetari;
  8. Të votojnë me shumicë votash propozimin e arsyetuar për shtyrjen apo tërheqjen e pikave të caktuara të rendit të ditës.

**Neni 11**

**Mënyrat e votimit**

* 1. Votimet mund ti bëjë me vota të hapura ose të mbyllura. Këtë e vendosin asamblistët;

1. Votimi i hapur bëhet me ngritjen e dorës, ndërsa
2. Votimi i mbyllur(fshehtë) bëhet me fletëvotime. Votimin e fshehtë e udhëheqë dhe monitoron Komisioni i votimit;
   1. Para se të fillohet me votim të fshehtë, Asambleja propozon dhe zgjedhë tre (3) anëtarë të Komisionit për numërimin e votave dhe për gjetjen e parregullsive në votime;
   2. Konsiderohet i pavlefshëm fletëvotimi prej të cilit nuk mund të konstatohet më saktësi se si ka votuar asambleisti;
   3. Pjesëmarrësit në votim, kanë vetëm një (1) herë të drejtë të votojnë;
   4. Seancat janë të hapura dhe publike.

**Neni 12**

**Zgjedhja e Kryetarit/es dhe Kryesisë së Asamblesë**

* 1. Asambleja zgjedh një (1) Kryetarë, dy (2) Nënkryetarë, një (1) Sekretarë, një (1) Arkëtarë;
  2. Të dy Nënkryetarët propozohen dhe zgjidhen nga anëtarët e asamblesë duke votuar;
  3. Sekretari dhe arkëtari propozohet nga kryetari i asamblesë dhe votohen nga Asambleja;
  4. Zgjedhja e Kryetarit/es bëhet me vota të hapura ose të mbyllura (shih Neni 11);
  5. Kryetari/ja i/e sapo zgjedhur pas fjalimit të tij/saj rreth objektivave përgjatë punës menjëherë hapë votimin për përzgjedhjen e Kryesisë (Nënkryetarëve, sekretarit/es, arkëtarit/es).

**Neni 13**

**Të drejtat, detyrat dhe përgjegjësitë e kryetar-it/es së asamblesë**

* 1. Kryetar-i/ja ka mandat të plotë 2 vjeçar nga momenti i zgjedhjes së tij/saj;
  2. Kryetar-i/ja mund të bëjë propozime dhe ka të drejtë vote, dhe në rast të votimit të barabartë vota e Kryetar-it/ës është një votë më shumë;
  3. Ka të drejtë të ndërpresë seancën nëse ka parregullsi;
  4. Ka të drejtë ta largojë asambleist-in/en nga salla nëse ka shkelur Kodin e Mirësjelljes;
  5. Kujdeset për zbatimin e Rregullores së Punës dhe për përmirësimin e kushteve të Asamblesë Komunale të Fëmijëve;
  6. Kryetari/ja duhet ta thërret mbledhjen së paku katër herë në vit, apo sipas nevojës;
  7. Kryetari/ja nuk duhet të mungojë në tre (3) mbledhje radhazi, po qe se ai/ajo mungon pa arsye, atëherë mund të kërkohet edhe shkarkimi i tij/saj;
  8. Kryetari/ja nuk guxon të bëjë anime(ndarje);
  9. Nëse Kryetari/ja mungon, vazhdon seanca me Nënkryetarin/en i/e parë;
  10. Nëse mungon edhe Nënkryetari/ja i/e parë, atëherë vazhdon me të dytin. Nëse Kryetari/ja bën shkelje të Rregullores së Punës dhe Kodit të Mirësjelljes, ai/ajo mund të shkarkohet me votimin e 2/3 të Asambleistëve.

**Neni 14**

**Të drejtat, detyrat dhe përgjegjësitë e nënkryetarëve**

* 1. Asambleja duhet të ketë 2 Nënkryetarë;
  2. Nënkryetari i dytë duhet të përzgjidhet nga komunitetet jo-shumicë;
  3. Nënkryetar-i/ja i Asamblesë i ndihmon Kryetarit/es në kryerjen e punëve dhe kryen punë të tjera nga fushëveprimet e tij/saj;
  4. Me autorizimin e Kryetarit, mund ta zëvendësoj atë, varësisht nga agjenda e takimit.

**Neni 15**

**Të drejtat, detyrat dhe përgjegjësitë e sekretarit/es**

* 1. Sekretari/ja i/e Asamblesë bën pjesë në Kryesi dhe ka detyrat e përcaktuara;
  2. Sekretari/ja me kërkesë të Kryetarit thirr seancën, cakton datën, orën dhe vendin e mbajtjes së seancës dhe mban procesverbalin;
  3. Ruan dokumentet e Asamblesë, dhe ë bën evidentimin e prezencës të asamblistëve;
  4. Sekretari ka përgjegjesi të monitorojë implementimin e planit të veprimit të Asamblesë.

**Neni 16**

**Detyrat dhe të drejtat e Kryesisë së Asamblesë**

16.1. Kryesia e Asamblesë zgjidhet nga vet asamblistët dhe duhet të jetë e përbërë nga pesë(5) anëtarë

16.2. Anëtari/ja i/e Kryesisë nuk mund të ketë më shumë se një post

16.3. Mbajnë shënime dhe shfaqin idetë e tyre për të mirën e fëmijëve.

16.4. Cakton rendin e ditës në bashkëpunim me anëtarët e Kryesisë, (nënkryetarët, sekretari/ja, arkëtari/ja në krye me Kryetarin/en)

16.5. Harton plan programin dhe kalendarin e punës

16.6. Vendimet e Kryesisë miratohen nga asamblistët.

**Neni 17**

**Komisionet**

* 1. Komisionet janë organe të përkohshme ose të përhershme që kujdesen për zbatimin e objektivave të Asamblesë
  2. Komisionet që janë organe punë të përhershme:

1. Komisioni për bashkëpunim me organet profesionale të shkollës, këshillin e shkollës, këshillin e prindërve, mësuesit dhe komunitetin lokal;
2. Komisioni për sport dhe kulturë;
3. Komisioni për veprim humanitar;
4. Komisioni për informim;
   1. Vendimi mbi themelimin, përgjegjësit, shuarjen e komisioneve miratohet nga Asambleja në interesin më të mirë të fëmijëve
   2. Çdo komision ka udhëheqësin e vet, i cili/a që zgjidhet me votim brenda komisionit (shih Rregulloren).

**Neni 18**

**Komisionet dhe detyrat e tyre**

* 1. Komisionet i kryejnë të gjitha punët dhe detyrat sipas planit të veprimit;
  2. Plani i veprimit të çdo Komisioni duhet të aprovohet nga Asambleja;
  3. Komisionet mbajnë mbledhjen e përgjithshme me Kryesinë;
  4. Shkarkimi i komisioneve bëhet nëse nuk respektojnë dhe nuk mbajnë përgjegjësi për punën e tyre.

**Neni 19**

**Procesverbali**

* 1. Për punimet e seancës së Asamblesë Komunale të Fëmijëve mbahet procesverbali
  2. Procesverbali i përmban të dhënat kryesore për punimet e seancës, propozimet e paraqitura dhe konkluzionet e miratuara në lidhje me çështjet e rendit të ditës;
  3. Procesverbali sipas rregullit, i shpërndahet nëpërmes postës elektronike dhe mënyrave tjera të gjithë asambleistëve më së voni një (1) ditë para seancës që do të miratohet;
  4. Sekretari/ja i/e Asamblesë ka për detyrë përgatitjen dhe ruajtjen e procesverbaleve origjinale të seancave të Asamblesë.

**Neni 20**

**Publikimi dhe njoftimi**

* 1. Puna e Asamblesë është publike, ku të gjitha procesverbalet, planet e veprimit, minutat e takimeve, publikimet, dhe çfarëdo e dalur nga asambletë, publikohen në uebfaqen e Asamblevë (<http://akf-ks.org/>) dhe mbikqyrët nga NJDNJ;
  2. Kryesia kujdeset për informimin e rregullt të anëtarëve dhe publikut për punën dhe aktivitetet e Asamblesë, qoftë drejtpërdrejt, komisionit për informim ose përmes publikimit të aktiviteteve.

**Neni 21**

**Bashkëpunimi**

* 1. Për të arritur qëllimet, Asambleja krijon kontakte dhe bashkëpunon me shoqatat dhe organizatat e tjera profesionale, shkencore, arsimore dhe të ngjashme;
  2. Asambleja bashkëpunon dhe koordinohet me Komunën/Kuvendet Komunale.

**Neni 22**

**Mjetet dhe financimi**

* 1. Mjetet e nevojshme për funksionimin dhe financimin e aktiviteteve realizohen përmes: planifikimit buxhetor komunal dhe qeveritar (buxhetimit miqësor për fëmijë), mbledhjes së fondeve, shkollat, kontributet vullnetare të nxënësve, mësuesve, prindërve dhe donacionet nga organizatat e biznesit, si dhe donatorë të tjerë.

**Neni 23**

**Modifikimi i Rregullores**

* 1. Ndryshimet në Rregullore janë të mundshme në bazë të propozimit të një të tretës së anëtarëve të Asamblesë.

**Neni 24**

**Pushimi i punës së Asamblesë**

24.1. Asambleja pushon së punuari me vendimin e shumicës së anëtarëve, kur pushojnë kushtet për arritjen e objektivave.

**Neni 25**

**Dispozitat përfundimtare**

25.1. Për zbatimin e kësaj rregulloreje do të kujdeset Njësiti për të Drejtat e Njeriut, Drejtoria Komunale e Arsimit, si dhe Drejtoritë tjera Komunale

**Neni 26**

**Hyrja në fuqi**

26.1. Kjo Rregullore hyn në fuqi 15 ditë pas regjistrimit në zyrën e protokollit të Ministrisë së Administrimit të Pushtetit Lokal, si dhe 7 ditë pas publikimit në gjuhë zyrtare në web faqen e Komunës.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kuvendi Komunal**

(Emri i plotë, nënshkrimi dhe data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kryesuesi**

(Emri i plotë, nënshkrimi dhe data)